75 



Egy zsákhordó pillefajról. 



Az éjjeli pillék között a szövő pillék nagy csoportjának egyik 

 kisebb terjedelmű családját a zsákhordó pillék vagyis Psy- 

 chidák képezik. 



A Psychidák különös életmódjuk és fejlődésük viszonyai miatt 

 a legérdekesebb lepkék közé tartoznak és kivált avval tűnnek ki, 

 hogy nőstényeik teljesen szárnyatlanok és ép úgy mint hernyóik, 

 ön-készítette sajátságos tokokban, zsákokban élnek. E csőidomú 

 zsákok, melyeket a hernyók és a nőstények soha el nem hagynak, 

 hanem mindig magukkal hurczolnak, mindenféle növényrészekből 

 vannak összetákolva; szerkezetük, valamint a készítésükhöz fel- 

 használt anyagok minősége az egyes fajok szerint változó, de min- 

 dig jellemző. 



A hernyók a zsákokban szövik és bábozzák be magukat, a 

 midőn egyszersmind zsákjukat mellső nyilasával valamely idegen 

 tárgyhoz (kőhöz, fatörzshöz stb.) erősítik. A nőstény pille, mint em- 

 lítem, kibúvása után is folyvást zsákjában marad. A hím pille azon- 

 ban már hernyó korában,^ közvetetlenűl a bebábozódás előtt, meg- 

 fordul zsákjában, úgy, hogy mikor a bábból kibúvik, a zsáknak 

 hátulsó nyitott végén egyenesen a szabadba juthat. A hímek mind 

 szárnyas kis pillék, fésűs csápokkal és többé-kevésbbé elsatnyult 

 szájszervekkel. 



Magyarország területéről eddig összesen 16 Psychida-faj isme- 

 retes.*) Ezek közöl kettő {Psyche Echsteini Led., Fumea Sapho MM.) 

 kizárólag csak hazánkban tenyészik ; egy fajt (Psíjche Zelleri Mann) 

 azonkívül még csak Dalmátországban, egy másikat (Psyche Viadrina 

 Stdgr.) csak Sziléziában találtak ; két faj (Epichnopteryx undulella F. 

 R., Fumea pectinella S. V.) pedig hazánkon kívül csak Dél-Orosz- 

 országban fordul elő. 



Ez utóbbiak közöl az Epichnopteryx undulella az, a melyről 

 ez alkalommal bővebben megemlékezni kivánok. E faj eddig nálunk 

 csakis Pestmegyében a rákos-palotai és peszóri erdőben, meg 

 Ó-Buda körűi észleltetett, a hol szürkésfekete hullámvonalokkal 

 tarkázott fehér szárnyú hímje április havában szokott repülni. 



*) V. ö. Dr. Horváth Géza és Pável János, Magyarország nagy- 

 pikkelyröpűinek rendszeres névjegyzéke. (Math és természettud. Közlemények- 

 XII. köt. 25 -74. 1 ) Ebben a dolgozatban hazánkból 15 Psychida van felso- 

 rolva; ezekhez járul még a Psyche Viadrina Stdgr., melyet 1881-ben a mehá- 

 diai Herkulesfürdó'nél is felfedeztek. 



